﻿ נערים ארצית בכדורסל מחזור 13: הפועל נאות מרדכי גליל עליון 80 - הפועל כפר בלום גליל עליון 62
נערים ארצית בכדורסל מחזור 13: הפועל נאות מרדכי גליל עליון 80 - הפועל כפר בלום גליל עליון 62
עניין של מחצית
חיכינו, התכוננו, בנינו ציפיות והנה זה הגיע... הדרבי הגדול של נערים ארצית גליל עליון בין נאות מרדכי לכפר בלום הגיע, ואפשר לומר שענה על כל הציפיות. למעלה מ- 100 צופים התעלמו ממזג האוויר החורפי ששרר בגליל העליון והתייצבו באולם בנאות מרדכי. קהל של שתי הקבוצות, אנשי כדורסל ומאמנים מכל רחבי הגליל, תופים וקונפטי נתנו למשחק אווירה כמעט נדירה במחוזותינו.
לפני המשחק הייתה פייבוריטית ברורה על הנייר. החבורה של נעם כהן נראתה מוכשרת ובשלה יותר לעימות המסקרן, בעיקר כשהוא נערך באולמה הביתי.
פתיחה חזקה של נאות בהובלתו של טל ברכה הריצה את הקבוצה ליתרון מהיר של 4-10 והיה נראה שהמשחק יגמר במהרה ובצורה חד צדדית. אך התעוררות של נעם צור ואיתמר גרומק החזירה את כפר בלום למשחק. החלפת סלים הדדית והגנות חזקות שלחו את הקבוצות למחצית כשהחבורה מנאות מובילה בנקודה בלבד 30-310.
פתיחת החצי השני סימנה מגמה מפתיעה שהשאירה את מרבית הקהל בהלם לכמה רגעים. דור סבג ייצר נקודות וביחד עם איתמר גרומק רצה החבורה מכפר בלום ליתרון מפתיע, 34-40.
הסטירה הקלה הספיקה לקבוצה הביתית ולחץ מתואם על כל המגרש הוליד מספר רב של חטיפות. נטע לנקר התחיל לייצר נקודות, עומר סאס וטל הירש צלפו מהשלשות וביחד עם כל הקבוצה רצה החבורה מנאות 0-34!!! ועלתה ליתרון 40-68.
המשחק הפך מאותה נקודה לגארבג' טיים ארוך אך מעניין כשמאמני הקבוצות נותנים כמעט לכל השחקנים זמן מגרש והקהל נהנה מחוויה גלילית במיטבה.
בסיום ניצחון צפוי לנערי נאות 62-80.
נאות מרדכי: נטע לנקר 24, טל ברכה 16, עומר סאס 14, עומר כמיסה 8, טל הירש 7, שחר מרום 6, עילי שנפ 5. מאמן: נעם כהן.
כפר בלום: איתמר גרומק 23, נעם צור 15, דור סבג 11, אוריין לונסקי 6, עפר דנגור 3, אדיר ארביל 2, זוהר זלץ 2. מאמן: איתמר דוד.
שחקן מצטיין: נטע לנקר שופטים: רחמים יאמין ודודו קוממי קהל: 110 איש בנאות מרדכי
לקראת פתיחת המשחק - נאות מרדכי מימין וכפר בלום משמאל